27.4.2022
MT
Il-Ġurnal Uffiċjali tal-Unjoni Ewropea
L 124/3
(17)
Barra minn hekk, l-Istati Uniti nnotifikaw lill-Kummissjoni dwar tifqigħat ta’ influwenza tat-tjur b’patoġeniċità għolja fil-pollam.
It-tifqigħat jinsabu fil-kontej ta’ Blue Earth u Meeker, fl-istat ta’ Minnesota, fl-Istati Uniti, u ġiet ikkonfermata fl-14 ta’ April 2022 permezz ta’ analiżi tal-laboratorju (RT-PCR).
(18)
L-awtoritajiet veterinarji tal-Kanada, tar-Renju Unit u tal-Istati Uniti stabbilew żona ta’ kontroll ta’ 10 km madwar l-istabbilimenti affettwati u implimentaw politika ta’ qerda sabiex jikkontrollaw il-preżenza tal-influwenza tat-tjur b’patoġeniċità għolja u jillimitaw it-tixrid ta’ dik il-marda.
(19)
Il-Kanada, ir-Renju Unit u l-Istati Uniti bagħtu informazzjoni lill-Kummissjoni dwar is-sitwazzjoni epidemjoloġika fit-territorju tagħhom u l-miżuri li ħadu biex jiġi evitat li l-influwenza tat-tjur b’patoġeniċità għolja tkompli tinxtered.
Dik l-informazzjoni ġiet evalwata mill-Kummissjoni.
Abbażi ta’ dik l-evalwazzjoni, u sabiex jiġi protett l-Istatus tas-saħħa tal-annimali fl-Unjoni, id-dħul fl-Unjoni ta’ konsenji tal-pollam, tal-prodotti ġerminali tal-pollam, u ta’ laħam frisk mill-pollam u mill-għasafar tal-kaċċa miż-żoni taħt ir-restrizzjonijiet stabbiliti mill-awtoritajiet veterinarji tal-Kanada, tar-Renju Unit u tal-Istati Uniti minħabba t-tifqigħat reċenti tal-influwenza tat-tjur b’patoġeniċità għolja, jenħtieġ li ma jibqax jiġi awtorizzat.
(20)
Barra minn hekk, ir-Renju Unit ressaq informazzjoni aġġornata dwar is-sitwazzjoni epidemjoloġika fit-territorju tiegħu fir-rigward tat-tifqigħat tal-HPAI kkonfermati fi stabbilimenti tat-tjur fil-25 ta’ Novembru 2021 qrib Barrow upon Soar, Charnwood, Leicestershire, l-Ingilterra, r-Renju Unit, fit-30 ta’ Novembru 2021 qrib Barrow upon Soar, Charnwood, Leicestershire, l-Ingilterra, r-Renju Unit, fit-2 ta’ Diċembru 2021, qrib Leominster, North Herefordshire, Herefordshire, l-Ingilterra, r-Renju Unit, fil-5 ta’ Diċembru 2021, qrib Newent, Forest of Dean, Gloucestershire, l-Ingilterra, r-Renju Unit, fis-6 u fis-7 ta’ Diċembru 2021, qrib Barrow upon Soar, Charnwood, Leicestershire, l-Ingilterra, r-Renju Unit, fl-10 ta’ Diċembru 2021, qrib Moffat, Dumfriesshire, Dumfries and Galloway, l-Ingilterra, r-Renju Unit u fl-14 ta’ Diċembru 2021, qrib Middleton in Teesdale, County Durham, Durham, l-Ingilterra, r-Renju Unit.
Ir-Renju Unit issottometta wkoll il-miżuri li ħa sabiex jiġi evitat tixrid ulterjuri ta’ dik il-marda.
B’mod partikolari, wara din it-tifqigħa tal-HPAI, ir-Renju Unit implimenta politika ta’ qerda sabiex tikkontrolla u tillimita t-tixrid ta’ dik il-marda.
Barra minn hekk, ir-Renju Unit temm il-miżuri rikjesti ta’ tindif u d-diżinfettar rikjest wara l-implimentazzjoni tal-politika ta' qerda fl-istabbilimenti ta’ pollam infettat fit-territorju tiegħu.
(21)
Il-Kummissjoni evalwat l-informazzjoni mressqa mir-Renju Unit u kkonkludiet li t-tifqigħat tal-HPAI qrib Barrow upon Soar, Charnwood, Leicestershire, l-Ingilterra, ir-Renju Unit, qrib Leominster, North Herefordshire, Herefordshire, l-Ingilterra, ir-Renju Unit, qrib Newent, Forest of Dean, Gloucestershire, l-Ingilterra, ir-Renju Unit, qrib Moffat, Dumfriesshire, Dumfries and Galloway, l-Ingilterra, ir-Renju Unit, qrib Middleton in Teesdale, County Durham, Durham, l-Ingilterra, ir-Renju Unit, fi stabbilimenti tal-pollam ġew ikklerjati u li ma għad hemm l-ebda riskju assoċjat mad-dħul fl-Unjoni ta’ komoditajiet tal-pollam miż-żoni tar-Renju Unit li minnhom ġie sospiż id-dħul fl-Unjoni ta’ komoditajiet tal-pollam minħabba dawn it-tifqigħat.
(22)
Għalhekk, jenħtieġ li l-Annessi V u XIV tar-Regolament ta’ Implimentazzjoni (UE) 2021/404 jiġu emendati skont dan.
(23)
Filwaqt li titqies is-sitwazzjoni epidemjoloġika attwali fil-Kanada, fir-Renju Unit u fl-Istati Uniti b’rabta malinfluwenza tat-tjur b’patoġeniċità għolja u r-riskju serju tal-introduzzjoni tagħha fl-Unjoni, l-emendi li għandhom isiru lir-Regolament ta’ Implimentazzjoni (UE) 2021/404 permezz ta’ dan ir-Regolament jenħtieġ li jsiru effettivi b’urġenza.
(24)
Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DAN IR-REGOLAMENT:
Artikolu 1 L-Annessi V u XIV tar-Regolament ta’ Implimentazzjoni (UE) 2021/404 huma emendati f’konformità mal-Anness ta’ dan ir-Regolament.